b"\n_START_ARTICLE_\nObiectivitate (filozofie)\n_START_SECTION_\nPe larg\n_START_PARAGRAPH_\nObiectivitatea caracterizeaz\xc4\x83 o rela\xc8\x9bie conceptual\xc4\x83 calificant\xc4\x83 de modalitate existen\xc8\x9bial\xc4\x83, a realit\xc4\x83\xc8\x9bii reprezentate \xc3\xaen subiect. Obiectivitatea prive\xc8\x99te mecanismele generante de realitate \xc8\x99i tratarea obiectului cumva diferen\xc8\x9biat de individ, ca diferit de o entitate obiect, independen\xc8\x9ba de subiect, ca realitate obiectiv\xc4\x83, existen\xc8\x9ba '\xc3\xaen afara subiectului, \xc3\xaen afara corpului s\xc4\x83u fizic, dar \xc8\x99i \xc3\xaen afara corpului s\xc4\x83u spiritual._NEWLINE_Exterioritatea fizic\xc4\x83 a obiectelor este relativ u\xc8\x99or de conceptualizat, exterioritatea spiritual\xc4\x83, informa\xc8\x9bional\xc4\x83, define\xc8\x99te existen\xc8\x9ba unui obiect autonom de orice proces mental prin care sunt reprezentate cumva obiecte._NEWLINE_Orice obiect din punct de vedere filozofic trebuie \xc3\xaen\xc8\x9beles ca o 'existen\xc8\x9b\xc4\x83 dual\xc4\x83', ca obiect \xc3\xaen subiect, obiect construit modal de sim\xc8\x9burile \xc8\x99i mintea individului \xc8\x99i ca 'obiect independent modal de subiect, ca surs\xc4\x83 de mesaj care furnizeaz\xc4\x83 omului informa\xc8\x9bia de modalitate, dar care obiect, este diferit de toate mesajele de modalitate pe care le difuzeaz\xc4\x83 \xc8\x99i care sunt percepute \xc8\x99i interpretate ca forme sau evenimente._NEWLINE_Tratarea tehnic\xc4\x83 a obiectivit\xc4\x83\xc8\x9bii filozofice, metafizice, este dificil\xc4\x83 \xc8\x99i cere concepte \xc8\x99i analize specializate, pu\xc8\x9bin familiare majorit\xc4\x83\xc8\x9bii._NEWLINE_Este necesar s\xc4\x83 spunem c\xc4\x83 \xc3\xaen istoria evolu\xc8\x9biei cunoa\xc8\x99terii omul a distins dou\xc4\x83 variante ale realit\xc4\x83\xc8\x9bii, anume o realitate autonom\xc4\x83 de to\xc8\x9bi oamenii \xc8\x99i o realitate dependent\xc4\x83 de omul care o modalizeaz\xc4\x83 mental. Prima realitate a fost numit\xc4\x83 'realitate obiectiv\xc4\x83', sau lume autonom\xc4\x83, realitate \xc3\xaen afara individului, cea de a doua 'realitate subiectiv\xc4\x83', extras\xc4\x83 de mintea subiectului din mesajul fenomenal difuzat de realitatea obiectiv\xc4\x83, de acea ipotetic\xc4\x83 mul\xc8\x9bime a da forme \xc8\x99i procese care se presupunea c\xc4\x83 'exist\xc4\x83' necondi\xc8\x9bionat\xc4\x83 modal de mintea subiectului._NEWLINE_Dar unii filozofi au \xc3\xaenceput s\xc4\x83 nege realitatea obiectiv\xc4\x83, afirm\xc3\xa2nd c\xc4\x83 'exist\xc4\x83 numai realitatea mental\xc4\x83, realitate subiectiv\xc4\x83, creat\xc4\x83 de minte, iar lumea obiectiv\xc4\x83 este o himer\xc4\x83, este o inven\xc8\x9bie imposibil de dovedit, o realitate conceput\xc4\x83 de minte, dar plasat\xc4\x83 contradictoriu, \xc3\xaen afara min\xc8\x9bii._NEWLINE_Realitatea obiectiv\xc4\x83, autonom\xc4\x83, dup\xc4\x83 p\xc4\x83rerea filozofului care o admite, este incaracterizabil\xc4\x83 modal \xc3\xaen ea \xc3\xaens\xc4\x83\xc8\x99i, \xc3\xaen identitatea ei de sine \xc8\x99i pentru sine cum spune metafizicianul. Lumea \xc3\xaen sine, lumea obiectiv\xc4\x83, nu poate fi perceput\xc4\x83 prin sim\xc8\x9buri, acestea au acces numai la partea de mesaj purt\xc4\x83tor de aspect realitate, trimis de realitatea autonom\xc4\x83._NEWLINE_Subliniem c\xc4\x83 nu trebuie confundat\xc4\x83 informa\xc8\x9bia purt\xc4\x83toare de modalitate cu sursa comunicant\xc4\x83 de informa\xc8\x9bie, spre exemplu omul ca entitate obiectiv\xc4\x83, \xc3\xaen caz c\xc4\x83 'exist\xc4\x83' prime\xc8\x99te de la diferite surse de lumin\xc4\x83, radia\xc8\x9bie luminoas\xc4\x83 pe care o \xc3\xaempr\xc4\x83\xc8\x99tie._NEWLINE_Ochiul uman percepe radia\xc8\x9bia difuzat\xc4\x83 de corpul unui individ \xc8\x99i interpreteaz\xc4\x83 sub form\xc4\x83 de chip \xc8\x99i trup uman, dar imaginea individului din con\xc8\x99tien\xc8\x9ba celui care o reprezint\xc4\x83 nu este \xc8\x99i nu poate fi identic\xc4\x83 cu omul obiectiv, omul care o trimite, omul real independent existen\xc8\x9bial de semenul s\xc4\x83u care \xc3\xael percepe \xc8\x99i reprezint\xc4\x83 \xc3\xaen imagine._NEWLINE_Prin v\xc4\x83z putem percepe forme video, ca st\xc4\x83ri modale ale realit\xc4\x83\xc8\x9bii subiective, prin auz sunetul, la fel cu restul sim\xc8\x9burilor \xc8\x99i formelor gust \xc8\x99i miros, specific discriminate, dar nu putem afirma c\xc4\x83 realitatea obiectiv\xc4\x83 este imagine sau sunet, gust sau miros, sau o combina\xc8\x9bie \xc3\xaentre toate aceste st\xc4\x83ri desf\xc4\x83\xc8\x99urate \xc3\xaen subiect._NEWLINE_Putem presupune c\xc4\x83 realitatea obiectiv\xc4\x83 mai posed\xc4\x83 \xc8\x99i alte variante de mesaje care o pot particulariza \xc3\xaen subiect, dac\xc4\x83 este cumva perceput\xc4\x83 \xc8\x99i interpretat\xc4\x83 modal, dar nicio reprezentare uman\xc4\x83 a realit\xc4\x83\xc8\x9bii nu caracterizeaz\xc4\x83 \xc3\xaen niciun fel realitatea obiectiv\xc4\x83, acea 'lume \xc3\xaen sine', a filozofului Kant._NEWLINE_Exist\xc4\x83 mesaje fenomenale inaccesibile percep\xc8\x9biei, dar care pot fi puse \xc3\xaen eviden\xc8\x9b\xc4\x83 prin aparatura specializat\xc4\x83 \xc8\x99i care ne comunic\xc4\x83 aspecte fenomenale surprinz\xc4\x83toare ale universului._NEWLINE_Spre exemplu ochiul uman percepe radia\xc8\x9bii \xc3\xaentr-o anume band\xc4\x83 de frecven\xc8\x9be, dar corpurile emit \xc8\x99i \xc3\xaen alte benzi de frecven\xc8\x9be, \xc3\xaen infra ro\xc8\x99u, \xc3\xaen ultraviolet, sau \xc3\xaen spectre de radia\xc8\x9bii X. Fiecare band\xc4\x83 de frecven\xc8\x9be poart\xc4\x83 o modalitate distinct\xc4\x83 a realit\xc4\x83\xc8\x9bii autonome, dar nu trebuie pus semnul egal \xc3\xaentre subiectiv \xc8\x99i obiectiv, \xc3\xaentre cea ce percepem \xc3\xaentr-un fel determinat \xc8\x99i sursa mesajului perceput, necunoscut\xc4\x83 \xc8\x99i incaracterizabil\xc4\x83 modal \xc3\xaen propria identitate de sine._NEWLINE_Ca s\xc4\x83 rezum\xc4\x83m, obiectivitatea localizeaza realitatea autonom\xc4\x83 de subiect, incognoscibil\xc4\x83, dup\xc4\x83 p\xc4\x83rerea filozofului, neconceptibil\xc4\x83 ca form\xc4\x83 specific\xc4\x83 sau mi\xc8\x99care distinct\xc4\x83, dar exist\xc3\xa2nd \xc8\x99i continu\xc3\xa2nd independent de toate st\xc4\x83rile mentale pe care le parcurge subiectul._NEWLINE_Primirea \xc8\x99i interpretarea mesajului fenomenal ipotetic furnizat de realitatea obiectiv\xc4\x83, genereaz\xc4\x83 realitatea subiectiv\xc4\x83, adic\xc4\x83 lumea a\xc8\x99a cum o vedem, auzim, etc, lumea alc\xc4\x83tuit\xc4\x83 din imagini, sunete \xc8\x99i alte aspecte senzorial \xc8\x99i intelectiv modalizante._NEWLINE_Se pot ridica obiec\xc8\x9bii de coeren\xc8\x9b\xc4\x83 la afirma\xc8\x9bia metafizicianului c\xc4\x83 lumea obiectiv\xc4\x83 r\xc4\x83m\xc3\xa2ne incognoscibil\xc4\x83, chiar dac\xc4\x83 ne trimite informa\xc8\x9bii pe care noi le interpret\xc4\x83m ca lume fenomenal\xc4\x83, lume reflectat\xc4\x83 modal \xc3\xaen subiect, ca lume subiectiv\xc4\x83, \xc8\x99i este necesar s\xc4\x83 subliniem c\xc4\x83 exist\xc4\x83 numeroase puncte de vedere filozofice \xc8\x99i \xc8\x99tiin\xc8\x9bifice asupra definirii 'obiectivit\xc4\x83\xc8\x9bii realit\xc4\x83\xc8\x9bii'._NEWLINE_Exist\xc4\x83 divergen\xc8\x9be \xc3\xaentre diferitele \xc3\xaen\xc8\x9belesuri atribuite de diferite \xc8\x99coli filozofice 'obiectivit\xc4\x83\xc8\x9bii', unele curente admi\xc8\x9b\xc3\xa2nd cunoa\xc8\x99terea lumii obiective, spre exemplu materialismul, pe c\xc3\xa2nd Kantianismul neag\xc4\x83 cunoa\xc8\x99terea lumii obiective, a 'lumii \xc3\xaen sine' cum este ea numit\xc4\x83._NEWLINE_Alte curente filozofice precum idealismul, cum am mai spus, neag\xc4\x83 pur \xc8\x99i simplu existen\xc8\x9ba lumii obiective, independen\xc8\x9ba de subiect, declar\xc3\xa2nd c\xc4\x83 singura lume coerent admisa, perceptibil\xc4\x83 \xc8\x99i conceptibil\xc4\x83, este lumea la care individul are acces, adic\xc4\x83 lumea desf\xc4\x83\xc8\x99urat\xc4\x83 \xc3\xaen con\xc8\x99tien\xc8\x9ba sa, lumea subiectiv\xc4\x83._NEWLINE_La \xc3\xaentreb\xc4\x83ri asupra provenien\xc8\x9bei informa\xc8\x9biei de lume subiectiv\xc4\x83, idealistul nu r\xc4\x83spunde sau atribuie aceast\xc4\x83 viziune de lume personala, unui creator absolut, capabil s\xc4\x83 fac\xc4\x83 at\xc3\xa2t individul c\xc3\xa2t \xc8\x99i totalitatea st\xc4\x83rilor sale de con\xc8\x99tiin\xc8\x9b\xc4\x83."